גיחון אני ובריכת יומי מתמלאת ממימיי אני שותה ממנה ושב ומקר מבלי משים המצאתי פרפטואום מובילה ואינני משתאה ואין בי אהבה עצמית            לזולתי אני אומר רק אמת אבל רק לעצמי אני מגלה את כולה גם את זאת המחשבת להיסתר           לעולם אינני מפנים את העולם כשהוא דוחק בי אני מחצין את עצמי           ואני דבק בלשון בעצמותה             בעוצמתה                           בעצמאותה מתרגם לעצמי עולם מנוכר ובורא עולמות פשוטים וצנועים ומתוקנים           לא הרגתי מצרי לא הכיתי בסלע דברים שהיבעתי נבעו בי כמים.            המילים אינן בוראות אותי ואני גם אני לא בורא אותן צוות בורא אנחנו שנינו כאן